**การดูแลรักษาผู้สัมผัสโรคพิษสุนัขบ้า**

การดูแลรักษาบาดแผลทั่วไปก่อนพิจารณา

ฉีดวัคซีน

 ๑.ปฐมพยาบาลบาดแผลโดยทันที

 - ล้างแผลด้วยน้ำฟอกสบู่หลายๆครั้ง ล้างสบู่ออกให้หมด ถ้าแผลลึกให้ล้างถึงก้นแผลอย่างน้อย ๑๕ นาที ระวังอย่าให้แผลช้ำ ห้ามใช้ครีมใดๆ ทา

 - เช็ดแผลด้วยน้ำยาฆ่าเชื้อ ควรใช้โพวิโดนไอโอดีน(povidone iodine) หรือฮิบิเทนในน้ำ ถ้าไม่มีให้ใช้แอลกอฮอล์ ๗๐% หรือทิงเจอร์ไอโอดีน

 - ไม่ควรเย็บแผลทันที ควรรอไว้ ๒-๓ วัน เว้นเสียแต่ว่าเลือดออกมากหรือแผลใหญ่ ควรเย็บหลวมๆและใส่ท่อระบายไว้

 ๒. การป้องกันบาดทะยัก

 พิจารณาตามลักษณะบาดแผล ประวัติการได้รับวัคซีนป้องกันบาดทะยักมาก่อน และให้ยาปฏิชีวนะตามความเหมาะสม

 ๓. การรักษาตามอาการ ให้ยาแก้ปวดตามความจำเป็น

 ระดับความเสี่ยงต่อการติดเชื้อโรคพิษสุนัขบ้าจากลักษณะการสัมผัสสัตว์ และการปฏิบัติ

|  |  |  |
| --- | --- | --- |
|  ระดับความเสี่ยง |  ลักษณะการสัมผัส |  การปฏิบัติ |
| กลุ่มที่ ๑.การสัมผัสที่ไม่ติดโรคกลุ่มที่ ๒.การสัมผัสที่มีอาการติดโรคกลุ่มที่ ๓.การสัมผัสที่มีโอกาสติดโรคสูง | -การถูกต้องตัวสัตว์ ป้อนน้ำ ป้อนอาหารผิวหนังไม่มีแผลหรือรอยถลอก-ถูกเลีย สัมผัสน้ำลาย หรือเลือดสัตว์ผิวหนังไม่มีแผลหรือรอยถลอก-ถูกงับเป็นรอยช้ำที่ผิวหนัง ไม่มีเลือดออก หรือเลือดออกซิบๆ-ถูกข่วนที่ผิวหนังเป็นรอยถลอก มีเลือดออกซิบ ๆ-ถูกเลีย โดยที่น้ำลายถูกผิวหนังที่มีแผลหรือรอยถลอก หรือรอยขีดข่วน-ถูกกัด โดยฟันสัตว์แทงทะลุผ่านผิวหนังแผลเดียวหรือหลายแผลและมีเลือดออก-ถูกข่วนจนผิวหนังขาดและมีเลือดออก-ถูกเลีย หรือน้ำลาย สิ่งคัดหลั่ง ถูกเยื่อบุของตา ปากจมูก หรือแผลที่มีเลือดออก-มีแผลที่ผิวหนัง และสัมผัสสารคัดหลั่งจากร่างกายสัตว์ ซากสัตว์ เนื้อสมองของสัตว์ รวมทั้งการชำแหละซากสัตว์ซากสัตว์และ  | - ล้างบริเวณสัมผัส- ไม่ต้องฉีดวัคซีน-ล้างและรักษาแผล-ฉีดวัคซีนป้องกันโรคพิษสุนัขบ้า |

\*หยุดฉีดวัคซีนหลังเมื่อสัตว์มีอาการปกติตลอดระยะเวลากักขังเพื่อดูอาการ ๑๐ วัน

**โรคมือ เท้า ปาก**

 **สาเหตุ** เกิดจากเชื้อเอนเทอโรไวรัส พบบ่อยในทารกและเด็กเล็ก พบประปรายตลอดทั้งปี พบผู้ป่วยมากขึ้นตั้งแต่ฤดูฝนจนถึงฤดูหนาว ส่วนใหญ่เกิดจากได้รับเชื้อไวรัสเข้าไปทางปาก โดยตรงจากการติดมากับมือหรือ

ของเล่นที่เปื้อนน้ำลาย น้ำมูก น้ำจากตุ่มพองและแผลหรืออุจจาระของผู้ป่วย

 **อาการ** เริ่มด้วยไข้ อ่อนเพลีย ต่อมาอีก ๑-๒ วัน มีอาการเจ็บปากและเบื่ออาหาร เนื่องจากมีแผลอักเสบที่ลิ้น เหงือก และกระพุ้งแก้ม ต่อมาจะเกิดผื่นแดง ซึ่งมักไม่คันที่ฝ่ามือ ฝ่าเท้าและอาจพบที่ก้น หรือหัวเข่าได้ผื่นนี้จะกลายเป็นตุ่มพองใสรอบๆดแง และแตกออกเป็นหลุมตื้นๆ

 **การปฏิบัติและดูแลรักษารักษาเมื่อเจ็บป่วย**

 โรคนี้ส่วนใหญ่อาการไม่รุนแรง มักป่วยนานประมาณ ๗-๑๐ วัน และหายได้เอง โรคนี้ไม่มียาต้านไวรัสชนิดนี้โดยเฉพาะ จึงใช้การรักษาเพื่อบรรเทาอาการต่างๆ เช่นการให้ยาลดไข้ร่วมกับการเช็ดตัวเพื่อลดไข้ รับประทานอาหารอ่อน ๆย่อยง่ายรสไม่จัด ดื่มน้ำ นม หรือน้ำหวาน นอนพักผ่อนให้เพียงพอ

**ไข้หวัดใหญ่**

 **สาเหตุ** ไข้หวัดใหญ่เป็นโรคติดเชื้อระบบทางเดินหายใจ เกิดจากเชื้อไวรัสอินฟลูเอ็นซา หรือไวรัสไข้หวัดใหญ่

  **อาการ** ปวดมีไข้สูงเฉียบพลัน ๓๘-๔๐ องศา หนาวสั่น ศีรษะ ปวดเมื่อยกล้ามเนื้อ อ่อนเพลียมาก ไอแห้งๆ คอแห้ง เจ็บคอ อาจมีอาการคัดจมูก น้ำมูกไหล จาม หรือมีเสมหะมาก ตาแดง ตาแฉะ

 **การปฏิบัติและดูแลรักษาเมื่อเจ็บป่วย**

นอนหลับพักผ่อนให้เพียงพอ ไม่ตรากตรำทำงานหนักหรือไม่ควรออกกำลังกายหนัก ห้ามอาบน้ำเย็น ใช้ผ้าชุบน้ำเช็ดตัวเวลามีไข้สูง ดื่มน้ำมากๆเพื่อช่วยลดไข้ และทดแทนน้ำที่เสียไปเนื่องจากไข้สูง รับประทานอาหารอ่อน ย่อยง่าย กินยาลดไข้พาราเซตามอล(๕๐๐ มิลลิกรัม) ๑-๒ เม็ด ห่างกันทุก ๔-๖ ชั่วโมง หลีกเลี่ยงการใช้แอสไพริน ถ้ามีไข้สูงนานมากกว่า ๒ วัน หายใจหอบเหนื่อย เจ็บหูมากชัก ซึม ไม่ดื่มน้ำ ไม่กินอาหาร ต้องรีบพบแพทย์

**โรคไข้เลือดออก**

สาเหตุ เกิดจากเชื้อไวรัส โดยมียุงลายเป็นพาหะนำโรค

อาการ หลังจากถูกยุงลายที่มีเชื้อกัดประมาณ ๕-๘ วัน จะมีอาการไข้สูงลอย (๓๘.๕-๔๐ องศา) ติดต่อกัน ๒-๗ วัน หน้าแดง ปวดศีรษะ ปวดกล้ามเนื้อ ปวดกระดูก ปวดเบ้าตา บางราย มีปวดท้อง อาเจียน เบื่ออาหาร มีจุดแดงเล็กๆ ตามแขน ขา ลำตัว รักแร้ อาจมีเลือดกำเดาไหลและเลือดออก ตามไรฟัน อาการทั่วไปคล้ายเป็นหวัด แต่มักไม่ไอ และมักไม่มีน้ำมูก

 การปฏิบัติและดูแลรักษาเมื่อเจ็บป่วย

ดื่มน้ำผลไม้ น้ำเกลือแร่บ่อย ๆ เช็ดตัวลดไข้เป็นระยะๆ ให้อาหารอ่อน งดอาหารที่มีสีคล้ายเลือด กินยาตามแพทย์สั่งเท่านั้น ห้ามกินยาแอสไพรินหรือไอบูโปรเฟ่น เฝ้าระมัดระวังอาการอย่างใกล้ชิดในช่วงไข้ลด ประมาณวันที่ ๓-๔ หากผู้ป่วยฟื้นไข้สดชื่นขึ้นแสดงว่าหายเป็นปกติ แต่ถ้าเข้าสู่ภาวะช็อกให้รีบนำกลับไปพบแพทย์ให้เร็วที่สุด

 สัญญาณอันตราย(ช็อก)ในช่วงไข้ลด

 มีอาการซึม อ่อนเพลียมาก กระสับกระส่าย มือเท้าเย็น ชีพจรเบา เร็ว ปวดท้องกะทันหัน กระหายน้ำ ปัสสาวะน้อยลง มีเลือดกำเดาไหล อาเจียนเป็นเลือด อุจจาระเป็นสีดำ ให้รีบนำส่งโรงพยาบาลที่ใกล้ที่สุด หากผู้ป่วยไข้เลือดออกอยู่ในการดูแลรักษาของแพทย์ได้เร็วอย่างทันท่วงที โอกาสเสียชีวิตจากโรคจะมีน้อยมาก

 การป้องกันโรค เนื่องจากโรคนี้ไม่มีวัคซีนป้องกัน วิธีป้องกัน คือ ป้องกันยุงกัด ขจัดลูกน้ำ และทำลายแหล่งเพาะพันธุ์ยุงลาย การป้องกันตนเองให้ใช้มาตรการ ๕ ป. ปราบยุงลาย ได้แก่ ปิดภาชนะน้ำกินน้ำใช้ให้มิดชิดหลังจากตักใช้ทุกครั้ง เพื่อป้องกันยุงลายลงไปวางไข่ เปลี่ยนน้ำในแจกัน ถังเก็บน้ำทุก ๗ วัน เพื่อตัดวงจรลูกน้ำที่กลายเป็นยุงปล่อยปลากินลูกน้ำในภาชนะใส่น้ำถาวร เช่น อ่างบัว ถังซีเมนต์เก็บน้ำขนาดใหญ่ ปรับปรุงสิ่งแวดล้อมให้ปลอดโปร่ง โล่ง สะอาด ลมพัดผ่าน ไม่เป็นที่พักของยุงลายปฏิบัติเป็นประจำจนเป็นนิสัย

👉 ☺ ☺ 😐 ☺ ☺ 👈

 

**การดูแลสุขภาพ**

**และป้องกันโรค**

ด้วยความห่วงใยจาก...

**กองสาธารณสุขและสิ่งแวดล้อม**

**เทศบาลตำบลห้วยแย้**

**อำเภอหนองบัวระเหว จังหวัดชัยภูมิ**

🕿โทรศัพท์ 0-4410-9755

🖷 โทรสาร 0-4410-9755

🖁โทรศัพท์เคลื่อนที่ 09-7335-2154

**ลดภาวะโลกร้อน ด้วยการรวมพลังคัดแยกขยะ สู่เส้นทางขยะเหลือศูนย์ (Zero Waste)**

**ขอความร่วมมือทุกท่านคัดแยกขยะ และทิ้งขยะให้ถูกถัง**

**1.ขยะเศษอาหารหรือขยะที่เน่าเสียได้ง่าย**

เช่น เศษผักผลไม้ เปลือกผลไม้ เนื้อสัตว์ เศษอาหาร ฯลฯ ให้แยกใส่ในถัง ข้าวหมู (ห้ามใส่ถุงพลาสติกหรือกระดาษลงไป) แล้วนำไปเทในถังที่จัดเตรียมไว้ เพื่อทำน้ำหมัก



**2.ขยะรีไซเคิลที่ไม่ต้องการขาย** เช่น ขวดแก้วต่างๆ ขวดน้ำปลา ขวดน้ำมันพืช ขวดยาสระผม ขวดแชมพู แปลงสีฟัน หลอดยาสีฟัน กระดาษ ถุงพลาสติก กระป๋องอะลูมิเนียม กล่องนม ฯลฯ ให้รวบรวมใส่ในถังขยะรีไซเคิล

**3. ขยะพิษ/อันตราย** ได้แก่ หลอดไฟ กระป๋องยาฆ่าแมลง ภาชนะน้ำยาทำความสะอาดในห้องน้ำ ยาและเครื่องสำอางที่หมดอายุ ถ่านไฟฉาย ใบมีดโกน กระป๋องสีสเปย์ ภาชนะบรรจุสารอันตรายต่างๆ ฯลฯ ให้นำไปไว้ในถังขยะอันตรายที่จัดไว้ให้ข้างธนาคารขยะ เพื่อรวบรวมส่งให้ อบจ. หรือบริษัทเอกชน นำไปกำจัดต่อไป

**4. ขยะทั่วไปที่ต้องทิ้ง**

เป็นขยะที่ไม่สามารถนำมารีไซเคิลหรือขายได้ ทำให้ต้องทิ้ง โดยการเก็บรวบรวมส่งให้ อบจ.นำไปเป็นเชื้อเพลิงทดแทนในเตาเผาปูนซีเมนต์ต่อไป เช่น ซองขนมกรุบกรอบ เปลือกลูกอม ซองบะหมี่สำเร็จรูป โฟม-ฟอร์ยใส่อาหาร กระดาษมัน กระดาษเช็ดมือ แก้วกระดาษที่ใช้ดื่มน้ำ ซองใส่ผงซักฟอก (refill) ซองน้ำยาปรับผ้านุ่ม ซองน้ำยาล้างจาน ถุงนม ผ้าอ้อม ผ้าอนามัย ฯลฯ



 **ลดภาวะโลกร้อนด้วยการรวมพลังคัดแยกขยะ**



ด้วยความห่วงใยจาก...

**กองสาธารณสุขและสิ่งแวดล้อม**

**เทศบาลตำบลห้วยแย้**

**อำเภอหนองบัวระเหว จังหวัดชัยภูมิ**

🕿โทรศัพท์ 0-4410-9755

🖷 โทรสาร 0-4410-9755

🖁โทรศัพท์เคลื่อนที่ 09-7335-2154

**การทำปุ๋ยน้ำจุลินทรีย์ชีวภาพ**

**ส่วนผสม**

เศษผัก เศษอาหาร เปลือกผลไม้ 3 ส่วน กากน้ำตาล 1 ส่วน น้ำ 10 ส่วน0

อุปกรณ์

* ถังน้ำมีฝาปิด

 - น้ำตาลทรายแดง หรือกากน้ำตาล

 - ขยะเปียกทุกชนิด



**วิธีทำ**

* นำขยะเปียกจากครัวเรือนเทใส่ภาชนะที่เตรียมไว้ในอัตราส่วน ขยะเปียก 3 ส่วน กากน้ำตาล 1 ส่วน น้ำ 10 ส่วน
* หลังจากนั้น สามารถเติมขยะเปียกลงในภาชนะได้อีกจนกว่าจะเต็มหมักไว้ 3เดือน – หากพบว่ามีหนอน แสดงว่าอินทรีย์วัตถุที่หมักไว้ไม่เป็นอันตรายต่อสิ่งมีชีวิต - น้ำที่ได้จากการหมักไว้ 3 เดือนจะมีสีเหลืองน้ำตาล มีกลิ่นส้มฉุน ถ้ามีสีดำ หรือกลิ่นเหม็นให้เติมกากน้ำตาลเพิ่ม
* ถ้าภาชนะที่ใส่เศษอาหารเต็มก่อนเลาให้ปิดฝาทิ้งไว้ แล้วเริ่มใส่ภาชนะอันใหม่ต่อไป และให้คอยตรวจดูภาชนะเก่าทุกๆ 15 วัน ในกรณีที่ต้องเติมกากน้ำตาลเพิ่ม

****

**วิธีนำไปใช้ประโยชน์**

1.นำปุ๋ยจุรินทรีย์ที่ได้ 2 ช้อน ผสมน้ำ 20 ลิตร รดพืช ผัก ผลไม้ ฯลฯ ทุก 7 วัน

2.กากเศษอาหารเศษผักที่เหลือจากการนำน้ำหมักจุลินทรีย์ไปใช้ สามารถนำไปใส่แปลงพืชผัก ต้นไม้ เป็นปุ๋ยบำรุงดิน ได้อย่างดี





สาเหตุ เกิดจากเชื้อไวรัส โดยมียุงลายเป็นพาหะนำโรค

อาการ หลังจากถูกยุงลายที่มีเชื้อกัดประมาณ ๕-๘ วัน จะมีอาการไข้สูงลอย (๓๘.๕-๔๐ องศา)

ติดต่อกัน ๒-๗ วัน หน้าแดง ปวดศีรษะ ปวดกล้ามเนื้อ ปวดกระดูก ปวดเบ้าตา บางราย มีปวดท้อง อาเจียน เบื่ออาหาร มีจุดแดงเล็กๆ ตามแขน ขา ลำตัว รักแร้ อาจมีเลือดกำเดาไหลและเลือดออก ตามไลฟัน อาการทั่วไปคล้ายเป็นหวัด แต่มักไม่ไอ และมักไม่มีน้ำมูก

 การปฏิบัติและดูแลรักษาเมื่อเจ็บป่วย

ดื่มน้ำผลไม้ น้ำเกลือแร่บ่อย ๆ เช็ดตัวลดไข้เป็นระยะๆ ให้อาหารอ่อน งดอาหารที่มีสีคล้ายเลือด

กินยาตามแพทย์สั่งเท่านั้น ห้ามกินยาแอสไพรินหรือไอบูโปรเฟ่น เฝ้าระมัดระวังอาการอย่างใกล้ชิดในช่วงไข้ลด ประมาณวันที่ ๓-๔ หากผู้ป่วยฟื้นไข้สดชื่นขึ้นแสดงว่าหายเป็นปกติ แต่ถ้าเข้าสู่ภาวะช็อกให้รีบนำกลับไปพบแพทย์ให้เร็วที่สุด

 สัญญาณอันตราย(ช็อก)ในช่วงไข้ลด

 มีอาการซึม อ่อนเพลียมาก กระสับกระส่าย มือเท้าเย็น ชีพจรเบา เร็ว ปวดท้องกะทันหัน กระหายน้ำ ปัสสาวะน้อยลง มีเลือดกำเดาไหล อาเจียนเป็นเลือด อุจจาระเป็นสีดำ ให้รีบนำส่งโรงพยาบาลที่ใกล้ที่สุด หากผู้ป่วยไข้เลือดออกอยู่ในการดูแลรักษาของแพทย์ได้เร็วอย่างทันท่วงที โอกาสเสียชีวิตจากโรคจะมีน้อยมาก

 การป้องกันโรค เนื่องจากโรคนี้ไม่มีวัคซีนป้องกัน วิธีป้องกัน คือ ป้องกันยุงกัด ขจัดลูกน้ำ และทำลายแหล่งเพาะพันธุ์ยุงลาย การป้องกันตนเองให้ใช้มาตรการ ๕ ป. ปราบยุงลาย ได้แก่

ปิดภาชนะน้ำกินน้ำใช้ให้มิดชิดหลังจากตักใช้ทุกครั้ง เพื่อป้องกันยุงลายลงไปวางไข่

เปลี่ยนน้ำในแจกัน ถังเก็บน้ำทุก ๗ วัน เพื่อตัดวงจรลูกน้ำที่กลายเป็นยุง

ปล่อยปลากินลูกน้ำในภาชนะใส่น้ำถาวร เช่น อ่างบัว ถังซีเมนต์เก็บน้ำขนาดใหญ่

ปรับปรุงสิ่งแวดล้อมให้ปลอดโปร่ง โล่ง สะอาด ลมพัดผ่าน ไม่เป็นที่พักของยุงลาย

ปฏิบัติเป็นประจำจนเป็นนิสัย